25 



PARS AL T ERA 



IN QVA DE MOLLVSCORVM TESTACEORVM ZOOLOGIA 

 AC PHYSIOLOGIA PERTRACTATVR . 



H actenus de Testarum tantum natura, et affectionibus pertractavimus: at ad 

 pleniorem Operis hujus nostri intelligentiam praestat praeterea notiones aliquot 

 ad Conchyliorum zoologiam , ac physiologiam spectantes in medium proferre , 

 Idcirco ad hoc rite praestandum sequenti ordine progrediemur . 



C A P V T I. 



Vermiam natura in genere , eorumque in classes distributio 

 juxta Linnaei sententiam exponuntur . 



Clarissimus Linnaeus ad Vermium classem retulit animantia omnia, imperfe- 

 cta a veteribus nuncupata , quippe quae capite, auribus, naso, et plerumque 

 oculis etiam , et pedibus destituuntur , adeo ut inter Insecta nulla ratione adnu- 

 merari queant. Sunt eadem mollia, redintegranda , androgyna, atque humido- 

 rum locorum incolae . 



Vermes universos in quinque summos Ordines idem egregius Naturae cultor 

 dispertivit; scilicet in Intestina , Mollusca , Testacea , Lithophyta , et Zoophyta. 

 Ordinum hujusmodi characteres ab ipso constituti, sequentibus verbis fere ex- 

 ponuntur . 



Intestina sunt animalia simplicia, nuda, artubus destituta; et ob summam 

 corporis simplicitatem cuncta terebrare videntur. Sic, ut Linnaeus ait, perforat 

 Gordius argillam, ut aqua tranet; Lumbricus humum, ne situ corrumpatur; My- 

 xine cadavera, ut liquescant; Teredo ligna, ut destruantur; quemadmodum Pho- 

 lades , et Mytili lithophagi petras , ut solvantur . 



Mollusca sunt animalia simplicia, nuda, absque testa, artubus instructa. Va- 

 gantur pleraque per maria , et tamquam totidem lucernis tenebricosum abyssum 

 illuminant . 



Testacea sunt Mollusca simplicia , domo saepius calcarea , propria , obtecta . 

 Ex iis alia sunt terrestria, alia fluviatilia, alia lacustria, alia maritima. 



